
[bookmark: Sujet][bookmark: References]Az Európai Parlament 2025. november 25 állásfoglalása a géntechnológiával módosított MON 87708 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozatról (D109633/01 – 2025/2896(RSP))
[bookmark: TextBodyBegin]Az Európai Parlament,
–	tekintettel a géntechnológiával módosított MON 87708 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetére (D109633/01),
–	tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre[footnoteRef:1] és különösen annak 11. cikke (3) bekezdésére és 23. cikke (3) bekezdésére, [1:  	HL L 268., 2003.10.18., 1. o., ELI: http://data.europa.eu/eli/reg/2003/18/oj.] 

–	tekintettel az 1829/2003/EK rendelet 35. cikkében említett Növények, Állatok, Élelmiszerek és Takarmányok Állandó Bizottságának 2025. szeptember 15-i szavazására, valamint a fellebbviteli bizottságban 2025. október 21-én tartott szavazására, amelyen ugyancsak nem született vélemény
[bookmark: _Hlk210662860]–	tekintettel a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet[footnoteRef:2] 11. cikkére, [2:  	HL L 55., 2011.2.28., 13. o., ELI: http://data.europa.eu/eli/reg/2011/182/oj.] 

[bookmark: _Hlk210663128]–	tekintettel az Európai Élelmiszerbiztonsági Hatóság (EFSA) által 2025. március 26-án elfogadott és 2025. május 13-án közzétett véleményre[footnoteRef:3], [3:  	Az EFSA géntechnológiával módosított szervezetekkel foglalkozó tudományos testületének „A géntechnológiával módosított MON 87708 szójabab értékelése” című tudományos szakvéleménye (GMFF-2023-21237. sz. kérelem), EFSA Journal 2025;23(5):9379, https://doi.org/10.2903/j.efsa.2025.9379. ] 

–	tekintettel a géntechnológiával módosított szervezetek (GMO-k) engedélyezését kifogásoló korábbi állásfoglalásaira[footnoteRef:4], [4:  	A nyolcadik parlamenti ciklusban a Parlament 36, a kilencedik ciklusban pedig 38 olyan állásfoglalást fogadott el, amelyben kifogást emelt GMO-k engedélyezésével szemben. Emellett a tizedik parlamenti ciklus során a következő állásfoglalásokat fogadta el:
 	–	Az Európai Parlament 2024. november 26-i állásfoglalása a géntechnológiával módosított MON 89034 × 1507 × NK603 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló (EU) 2024/2628 bizottsági végrehajtási határozatról (HL C, C/2025/1797, 2025.4.4., ELI: http://data.europa.eu/eli/C/2025/1797/oj).
 	–	Az Európai Parlament 2024. november 26-i állásfoglalása a géntechnológiával módosított COT102 gyapotot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/2627 bizottsági végrehajtási határozatról (HL C, C/2025/1798, 2025.4.4., ELI: http://data.europa.eu/eli/C/2025/1798/oj).
 	–	Az Európai Parlament 2024. november 26-i állásfoglalása a géntechnológiával módosított MON 89034 × 1507 × MON 88017 × 59122 kukoricát és nyolc alkombinációját tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló (EU) 2024/2629 bizottsági végrehajtási határozatról (HL C, C/2025/1799, 2025.4.4., ELI: http://data.europa.eu/eli/C/2025/1799/oj).
 	–	Az Európai Parlament 2024. november 26-i állásfoglalása a géntechnológiával módosított MON 810 kukoricát tartalmazó, abból álló takarmányok vagy abból előállított takarmány- és élelmiszertermékek forgalomba hozatalára vonatkozó engedély 1829/2003/EK európai parlamenti és tanácsi rendelet szerinti megújításáról, valamint az (EU) 2017/1207 bizottsági végrehajtási határozat hatályon kívül helyezéséről szóló (EU) 2024/1828 bizottsági végrehajtási határozatról (HL C, C/2025/1800, 2025.4.4., ELI: http://data.europa.eu/eli/C/2025/1800/oj).
 	–	Az Európai Parlament 2024. november 26-i állásfoglalása a géntechnológiával módosított DP915635 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/1822 bizottsági végrehajtási határozatról (HL C, C/2025/1801, 2025.4.4., ELI: http://data.europa.eu/eli/C/2025/1801/oj).
 	–	Az Európai Parlament 2024. november 26-i állásfoglalása a géntechnológiával módosított DP23211 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/1826 bizottsági végrehajtási határozatról (HL C, C/2025/1802, 2025.4.4., ELI: http://data.europa.eu/eli/C/2025/1802/oj).
 	–	Az Európai Parlament 2024. november 26-i állásfoglalása a géntechnológiával módosított DP202216 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/2618 bizottsági végrehajtási határozatról (HL C, C/2025/1803, 2025.4.4., ELI: http://data.europa.eu/eli/C/2025/1803/oj).
 	–	Az Európai Parlament 2024. november 26-i állásfoglalása a géntechnológiával módosított MON 94804 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/1804, 2025.4.4., ELI: http://data.europa.eu/eli/C/2025/1804/oj).
 	–	Az Európai Parlament 2025. február 12-i állásfoglalása a géntechnológiával módosított DP910521 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/2246, 2025.4.29., ELI: http://data.europa.eu/eli/C/2025/2246/oj).
 	–	Az Európai Parlament 2025. február 12-i állásfoglalása a géntechnológiával módosított MON 95275 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/2247, 2025.4.29., ELI: http://data.europa.eu/eli/C/2025/2247/oj).
 	–	Az Európai Parlament 2025. május 8-i állásfoglalása a géntechnológiával módosított MON 87705 × MON 87708 × MON 89788 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (P10_TA(2025)0106).
 	–	Az Európai Parlament 2025. október 8-i állásfoglalása a géntechnológiával módosított DP51291 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló 2025. szeptember 22-i (EU) 2025/1898 bizottsági végrehajtási határozatról (P10_TA(2025)0222).] 

–	tekintettel eljárási szabályzata 115. cikkének (2) és (3) bekezdésére,
–	tekintettel a Környezetvédelmi, Éghajlatváltozási és Élelmiszer-biztonsági Bizottság állásfoglalási indítványára,
A.	mivel a 2015. április 24-i (EU) 2015/700 bizottsági végrehajtási határozat[footnoteRef:5] engedélyezte a géntechnológiával módosított MON 87708 szójababot (a továbbiakban: géntechnológiával módosított szójabab) tartalmazó, abból álló vagy abból előállított termékek forgalomba hozatalát; [5:  	HL L 112., 2015.4.30., 81. o., ELI: http://data.europa.eu/eli/dec_impl/2015/700/oj.] 

B.	mivel 2024. március 8-án az Amerikai Egyesült Államokban székhellyel rendelkező Bayer CropScience LP nevében eljáró belgiumi székhelyű Bayer Agriculture B.V. kérelmet nyújtott be a Bizottsághoz a szóban forgó engedély megújítása iránt; mivel az engedély hatálya kiterjedt a géntechnológiával módosított szójababot tartalmazó vagy abból álló – élelmiszeren és takarmányon kívüli – olyan termékek forgalomba hozatalára is, amelyeket – a termesztésen kívül – ugyanarra a felhasználásra szánnak, mint bármely más szójababot;
C.	mivel az EFSA 2025. március 26-án kedvező véleményt adott ki, amelyben arra a következtetésre jutott, hogy a megújítás iránti kérelem nem vetett fel olyan, új veszélyekre, az expozíció módosulására vagy tudományos bizonytalanságra vonatkozó bizonyítékokat, amelyek megváltoztatnák az eredeti kockázatértékelésre vonatkozóan 2013-ben elfogadott következtetéseket;
D.	mivel az EFSA véleménye nem foglalkozott kellőképpen a dikamba széles körű használatának kumulatív és kombinált hatásaival, közvetlen egészségügyi kockázataival vagy hosszú távú ökológiai következményeivel;
E.	mivel a géntechnológiával módosított szójabab ellenálló a dikambával szemben, amely olyan gyomirtó szer, amely jelentős kockázatokkal jár a biológiai sokféleségre, a talaj- és vízminőségre nézve, és összefüggésbe hozható a szántóföldeken kívüli területekre történő, a szomszédos növénykultúrákat és ökoszísztémákat károsító elsodródással;
F.	mivel a dikambával szemben ellenálló, géntechnológiával módosított szójabab exportáló országokban való terjedését összefüggésbe hozták a gyomirtó szerek kiterjedt elsodródásával, a mezőgazdasági termelők közötti vitákkal és az ökoszisztémára gyakorolt hatásokkal, ami rávilágít a társadalmi-gazdasági és környezeti aggályokra;
G.	mivel a bizottsági végrehajtási határozat tervezetében előírt, a környezeti hatásokra vonatkozó nyomonkövetési terv főként általános felügyeletre támaszkodik, és nem ír elő a beporzókra, talajlakó szervezetekre vagy vízi fajokra irányuló célzott tanulmányokat;
H.	mivel tudományos bizonytalanság és a gyomirtó szerek kiegészítő használatával kapcsolatos dokumentált kockázatok esetén az Európai Unió működéséről szóló szerződés 191. cikkében foglalt elővigyázatosság elvét kell alkalmazni;
I.	mivel az 1829/2003/EK rendelet előírja, hogy a géntechnológiával módosított élelmiszerek és takarmányok nem gyakorolhatnak káros hatást az emberi egészségre, az állati egészségre vagy a környezetre;
J.	mivel az „egy egészség” koncepció megköveteli a géntechnológiával módosított növények engedélyezésének emberi, állati, növényi és környezeti egészséget érintő, egymásba fonódó hatásainak figyelembe vételét, ami a jelenlegi értékelésben nem tükröződik megfelelően;
[bookmark: _Hlk210672442]K.	mivel a Parlament többször is kifogásolta a GMO-k engedélyezését vagy megújítását azokban az esetekben, amikor a tagállamok között nem jött létre minősített többség a Növények, Állatok, Élelmiszerek és Takarmányok Állandó Bizottságában vagy a Fellebbviteli Bizottságban, hangsúlyozva az engedélyezési eljárás tartós demokratikus deficitjét;
1. 	úgy véli, hogy a bizottsági végrehajtási határozat tervezete túllépi az 1829/2003/EK rendeletben meghatározott végrehajtási hatásköröket;
2. 	úgy véli, hogy a bizottsági végrehajtási határozat tervezete nem felel meg az uniós jognak, mivel nem egyeztethető össze az 1829/2003/EK rendelet célkitűzésével, azaz a 178/2002/EK európai parlamenti és tanácsi rendeletben[footnoteRef:6] meghatározott általános alapelvekkel összhangban azzal, hogy a belső piac hatékony működésének és az elővigyázatosság elvének való megfelelés biztosítása mellett alapul szolgáljon az emberi élet és egészség, az állatok egészsége és az állatjólét, a környezet és a géntechnológiával módosított élelmiszerekre és takarmányokra vonatkozó fogyasztói érdekek magas szintű védelméhez; [6:  	Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o., ELI: http://data.europa.eu/eli/reg/2002/178/oj).] 

3.	felkéri a Bizottságot, hogy vonja vissza a végrehajtási határozata tervezetét;
[bookmark: _Hlk210900300]4.	felhívja a Bizottságot, hogy az „egy egészség” koncepcióval összhangban ne újítsa meg a géntechnológiával módosított szójabab engedélyét a dikamba használatával, a környezeti hatásokkal és az elégtelen hosszú távú bizonyítékokkal összefüggő kockázatok miatt;
[bookmark: _Hlk210900241]5. 	felhívja a Bizottságot, hogy a Parlament következetes kifogásaira és a tagállamok közötti minősített többségi támogatás hiányára adott válaszként haladéktalanul nyújtson be jogalkotási javaslatot a GMO-kkal kapcsolatos döntéshozatali eljárás reformjára;
6.	sürgeti a Bizottságot, hogy vegye figyelembe az Unió nemzetközi megállapodások – például a Párizsi Megállapodás, a biológiai sokféleségről szóló ENSZ-egyezmény és az ENSZ fenntartható fejlődési céljai – szerinti kötelezettségeit;
7.	utasítja elnökét, hogy továbbítsa ezt az állásfoglalást a Tanácsnak és a Bizottságnak, valamint a tagállamok kormányainak és parlamentjeinek.

